
URBIS ET ORBIS. 


Altero nune elabente saeculo, ex quo Redemptoris nostri precipua caritatis 
beneficia, sub Ipsius Sacratissimi Cordis Symbolo, cultu peculiari, mirifice in dies adaucto, 
a Fidelibus recoli coepta sunt; enixas iteratasque preces Sanctissimo Domino Nostro 
LEONI PAPAE XIII quamplurimi sacrorum Antistites, cleri etiam ac populi vota 
depromentes, undique porrexerunt, ut Festum SSmi Cordis Iesu, a fe. re. Pio Papa IX 
sub ritu Duplici maiori universae Ecclesiae praescriptum (Decr. S. R. C. 23 Augusti 
1856. Ex quo), deinceps ad ritum Duplicis primae classis, citra obligationem festivi 
praecepti, elevare dignaretur. 

Porro Beatissimus Pater, Cui nihil potius est quam ut Fideles crescant in gratia 
et cognitione Donini Nostri Iesu Christi, Ipsiusque sciant supereminentem scientiae caritatem, 
huiusmodi supplicia vota libentissime excepit: eo praecipue animum Suum intendens, 
ut gliscentibus impietatis conatibus, Fideles in hac saluberrima devotione perfugium et 
munimen inveniant, et vehementiori erga amantissimum Redemptorem amore inflammati, 
digna Ei laudis et placationis obsequia persolvant, simulque pro Fidei incremento et 
Christiani populi pace atque incolumitate divinas miserationes ferventius implorent. 
Hisce permotus Beatissimus ipse Pater, Sacrorum Rituum Congregationis audito consilio, 
de speciali gratia et privilegio, decernendum censuit: 

Nulla facta immutatione relate ad eos, qui amplioribus ex Apostolieae Sedis 
Indulto gaudent privilegiis, Festum Sacratissimi Cordis Iesu rita DUPLICIS PRIMAE 
CLASSIS sine Octava in universa Ecclesia amodo celebretur; absque praecepto audiendi 
Sacrum, et a servilibus operibus abstinendi. 

Idem Festum feria VI post Octavam Corporis Christi, tamquam in sede propria 
recolatur; et nonnisi Solemnitatibus ritus Duplicis primae classis universalis Ecclesiae, 


nempe Nativitatis S. Ioannis Baptistae, ac Ss. Apostolorum Petri et Pauli, nec non Festis 
particularibus eiusdem ritus, ceu Dedicationis, ac Titularis Ecclesiae, locique Patroni, 
quando haec sub dupliei praecepto fiant, locum cedat: quibus in casibus, die immediate 
ea Festa insequenti, veluti in sede propria, reponatur. 

In concurrentia Festi SSmi Cordis Iesu cum die octava Corporis Christi, Vesperae 
integrae fiant de eadem Octava, sine ulla Commemoratione, attenta indole peculiari 
utriusque Festi. Quoad concurrentiam vero cum Duplicibus primae classis, ambae 
Vesperae ordinentur ad tramitem rubricarum et decretorum Sacrae Rituum Congregationis. 

Insuper ad Fidelium pietatem erga Sacratissimum Cor Iesu impensius fovendam, 
Sanctissimus Dominus Noster libens ultro concessit, ut in cunctis Ecclesiis et Oratoriis, 
in quibus die festo, sive proprio sive translato, ipsius Sacri Cordis Iesu, coram Sanctissima 
Eucharistia persolventur divina Officia, clerus et populus, qui hisce Officiis intererit, 
easdem lueretur Indulgentias, quas Fidelibus, divinis Officiis per Octiduum Corporis 
Christi adsistentibus, Summi Pontifices elargiti sunt. 

In iis vero Ecclesiis et Oratoriis, ubi feria VI, quae prima unoquoque in mense 
occurrit, peculiaria exercitia pietatis in honorem Divini Cordis, approbante loci Ordinario 
mane peragentur; Beatissimus Pater indulsit, ut hisce exercitiis addi valeat Missa votiva de 
Sacro Corde Iesu; dummodo in illam diem non incidat aliquod Festum Domini, aut Duplex 
primae classis, vel Feria, Vigilia, Octava ex privilegiatis: de cetero servatis rubricis. 

Voluit demum Sanctitas Sua, ut super hoc Decreto expediantur Litterae Apostolicae 
in forma Brevis. Die XXVIII Iunii, festo SSmi Cordis Iesu anno MDCCCLXXXIX. 

CAROLUS Card. LAURENZI, S. R. C. Praefectus. 


IUe SEES VINCENTIUS NUSSI, S. R. C. Secretarius. 
SANCTISSIMI DOMINI NOSTRI 
C" ANTT 
LEONIS 
DIVINA PROVIDENTIA PAPAE XIII 


EPISTOLA 


D. D. Nativitatis Domini. 


DE VITA CHRISTIANA. 


Venerabiles Fratres Dilecti Filii! 


Salutem et Apostolicam Benedictionem ! 


Exeunte iam anno, cum natalem sacerdotii quinquagesimum, singulari munere 
beneficioque divino, incolumes egimus, sponte rescipit mens Nostra spatium praeterito- 

rum mensium, plurimumque totius huius intervalli recordatione delectatur. — Nec sane 
sine caussa: eventus enim, qui ad Nos privatim attinebat, idemque nec per se magnus, 
nec novitate mirabilis, studia tamen hominum inusitato modo commovit, tam perspicuis 
laetitae signis, tot gratulationibus celebratus, ut nihil optari maius potuisset. — Quae 
res certe pergrata Nobis perque iucunda cecidit: sed quod in ea plurimi aestimamus, 
significatio voluntatum est, réligionisque liberrime testata constantia. Ille enim Nos 
undique salutantium concentus id aperte loquebatur, ex omnibns loeis mentes atque ani- 
mos in Iesu Christi Vicarium esse intentos: tot passim prementibus malis, in Apostoli- 
cam Sedem, velut in salutis perennem incorruptumque fontem, fidenter homines intueri: 
et quibuscumque in oris cathclicum viget nomen, Ecclesiam romanam, omnium Eccle- 
siarum matrem et magistram, coli observarique, ita ut aequum est, ardenti studio ac 
summa coneordia. — His de caussis per superiores menses non semel in caelum suspe- 
ximus, Deo optimo atque immortali gratias acturi, quod et hanc Nobis vivendi usuram, 
et ea, quae commemorata sunt, curarum solatia benignissime tribuisset: per idemque 
tempus, cum sese occasio dedit, gratam voluntatem Nostram, in quos oportebat, decla- 
ravimus. Nune vero extrema anni ac celebritatis renovare admonent accepti beneficii 
memoriam: atque illud peroptate contingit, ut Nobiscum in iteraiüdis Deo gratiis Eccle- 
sia tota consentiat. Simul vero expetit animus per has litteras publice testari, id quod 
facimus, quemadmodum tot obsequii, humanitatis, et amoris testimonia ad leniendas 
curas molestiasque Nostras eonsolatione non mediocri valuerunt, ita eorum et memoriam 
in Nobis et gratiam semper esse victuram. — Sed maius ac sanctius restat officium. In 
hac enim affectione animorum, romanum Pontificem alacritate insueta colere atque ho- 
norare gestientium, numen videmur nutumque Eius agnoscere, qui saepe solet atque 
unus potest magnorum principia bonorum ex minimis momentis elicere. Nimirum provi- 
dentissimus Deus voluisse videtur, in tanto opinionum errore, excitare fidem, opportuni- 
tatemque praebere studiis vitae potioris in populo christiano revocandis. — Quamobrem 
hoc est reliqui, dare operam ut, bene positis initiis, bene cetera consequantur: eniten- 
dumque, ut et intelligantur consilia divina, et re ipsa perficiantur. Tune denique obse- 
quium in Apostolicam Sedem plene erit cumulateque perfectum, si cum virtutum chri- 
stianarum laude coniunctum ad salutem conducat animorum: qui fructus est unice 
expetendus perpetuoque mansurus. 

Ex hoc summo apostolici muneris gradu, in quo Nos Dei benignitas locavit, 
patrocinium veritatis saepenumero, ut oportuit, suscepimus conatique sumus ea potissi- 
mum doctrinae capita exponere, quae maxime opportuna eque re publica viderentur 
esse, ut quisque, veritate perspecta, pestiferos errorum afflatus, vigilando cavendoque' 
defugeret. Nune vero, uti liberos suos amantissimus parens, sic Nos alloqui christianos 
universos volumus, familiarique sermone hortari singulos ad vitam sancte instituendam. 
Nam omnino ad christianum nomen, praeter fidei professionem, necessariae sunt chri- 
stianarum artes exercitationesque virtutum; ex quibus non modo pendet sempiterna salus 
animorum, sed etiam germana prosperitas et firma tranquillitas convictus humani et 
Societatis. — Iamvero si quaeritur qua passim ratione vita degatur, nemo est quin vi- 
deat, valde ab evangelicis praeceptis publicos mores privatosque discrepare. Nimis 
apte cadere in hanc aetatem videtur illa Ioannis Apostoli sententia, omne, quod in mundo 


» 

est, concupiscentia carnis est, et concupiscentia oculorum, et superbia vitae"). Videlicet 
plerique, unde orti, quo vocentur, obliti, curas habent cogitationesque omnes in haec 
imbecilla et fluxa bona defixas: invita natura, perturbatoque ordine, iis rebus sua vo- 
luntate serviunt, in quas dominari hominem ratio ipsa clamat oportere. — Appetentiae 
commodorum et deliciarum comitari proclive est cupiditatem rerum ad illa adipiscenda 
idonearum. Hinc effrenata pecuniae aviditas, quae efficit caecos quos complexa est, et 
ad explendum quod exoptat iuflammata rapitur, nullo saepe aequi iniqui discrimine, nec 
raro cum alienae inopiae insolenti fastidio. Ita plurimi, quorum, circumfluit vita divitiis 
fraternitatis nomen eum multitudine usurpant, quam intimis sensibus superbe contemnunt, 
Similique modo elatus superbia animus non legi subesse ulli, nec ullam vereri potesta- 
iem conatur: merum amorem sui libertatem appellat. Tamquam pullum onagri se liberum 
natum putat?) Accedunt vitiorum illecebrae ac perniciosa invitamenta peccandi: ludos 
scenicos intelligimus impie ac licenter apparatos: volumina arque ephemeridas ludifican- 
dae virtuti, honestandae turpidini composita; artes ipsas, ad usum vitae honestamque 
oblectationem animi inventas, lenocinia cupiditatum ministrare iussas. Nec licet sine metu 
futura prospicere, quia nova malorum semina continenter velut in sinum congeruntur 
adolescentis aetatis. Nostis morem scholarum publicarum: nihil in eis relinquitur ecele- 
siasticae auctoritati loci: et quo tempore maxime oporteret tenerrimos animos ad officia 
christiana sedulo studioseque fingere, tum religionis praecepta plerumque silent. Gran- 
diores natu periculum adeunt etiam maius, scilicet a vitio doctrinae: quae saepe est 
eiusmodi, ut non ad imbuendam cognitione veri, sed potius ad infatuandam valeat fal- 
lacia sententiarum iuventutem. In disciplinis enim tradendis permulti philosophari ma- 
lunt solo rationis magisterio, omnino fide divina posthabita: quo firmamento maximo 
uberrimoque lumine remoto, in multis labuntur, nee vera cernunt. Eorum illa sunt, omnia 
quae in hoc mundo sint, esse corporeà: hominum et pecudum easdem esse origines 
similemque naturam: nec desunt qui de ipso summo dominatore rerum, ae mundi opifice 
Deo dubitent, sit necne sit, vel in eius natura errent, ethnicorum more, deterrime. Hinc 
demutari necesse est ipsam speciem formamque virtutis, iuris, officii. Ita quidem, ut 
dum rationis principatum gloriose praedieant, ingeniique subtilitatem magnificentius 
efferunt, quam par est, debitas superbiae poenas rerum maximarum ignoratione luant.— 
Corrupto opinionibus animo, simul insidet tamquam in venis medullisque corruptela mo- 
rum; eaque sanari in hoc genere hominum sine summa difficultate non potest, propterea 
quod ex una parte opiniones vitiosae adulterant iudicium honestatis, ex altera lumen 
abest fidei christianae, quae omnis est principium ac fundamentum iustitiae. 

Ex eiusmodi caussis quantas hominum societas calamitates contraxerit, quotidie 
oculis quodammodo contemplamur. Venena doctrinarum proclivi cursu in rationem 
vitae resque publicas pervasere: rationalismus, materialismus, atheismus peperere socia- 
lismum, communismum, nihilismum; tetras quidem funestasque pestes, sed quas ex iis 
principiis ingenerari non modo consentaneum erat, sed prope necessarium. — Sane, si 
religio catholica impune reiicitur, cuius origo divina tam illustribus est perspicua signis, 

quidni quaelibet religionis forma reiiciatur, quibus tales assentiendi notas abesse liquet? 
Si animus non est a corpore natura distinctus, proptereaque si, intereunte corpore, spes 
aevi beati acternique nulla superest, quid erit caussae quamobrem labores molestiaeque 
in eo suscipiantur, ut appetitus obedientes fiant rationi? Summum hominis erit positum 
bonum in fruendis vitae commodis potiundisque voluptatibus. Cumque nemo unus sit, 
quin ad beate vivendum ipsius naturae admonitu impulsuque feratur, iure quisque de- 
traxerit quod cuique possit, ut aliorum spoliis facultatem quaerat beate vivendi. Nec 
potestas ulla frenos est habitura tantos, ut satis cohibere incitatas cupiditates queat; 
consequens enim est, ut vis frangatur legum et omnis debilitetur auctoritas, si summa 
atque aeterna ratio iubentis vetantis Dei repudietur. Ita perturbari funditus necesse est 
civilem hominum societatem, inexplebili cupiditate ad perenne certamen impellente sin- 
gulos, contendentibus alis quaesita tueri, aliis concupita adipisci. 

Huc ferme nostra inclinat aetas. — Est tamen, quo consolari conspectum prae- 
sentium malorum, animosque erigere spe meliore possimus. Deus enim creavit ut essent 
omnia, et sanabiles fecit nationes orbis terrarum). Sed sicut omnis hic mundus non aliter 
conservari nisi numine providentiaque eius potest, cuius est nutu conditus, ita pariter sa- 
nari homines sola eius virtute queunt, cuius beneficio sunt ab interitu ad vitam revocati. 
Nam humanum genus semel quidem Iesus Christus profuso sanguine redemit, sed peren- 
nis ac perpetua est virtus tanti operis tantique muneris: et non est in alio aliquo salus?) 
Quare qui cupiditatum popularium crescentem flammam nituntur oppositu legum extin- 
guere, ii quidem pro iustitia contendunt: sed intelligant, nullo se fructu aut certe pere- 
xiguo laborem consumpturos, quamdiu obstinaverint animo respuere virtutem Evangelii, 
Ecclesiaeque nolle advocatam operam. In hoc posita malorum sanatio est, ut, mutatis 
consiliis, et privatim et publice remigretur ad Iesum Christum, christianamque vi- 
vendi viam. 

Iamvero totius vitae christianae summa et caput est, non indulgere corruptis 
saeculi moribus, sed repugnare ac resistere constanter oportere. Id auctoris fidei et con- 
summatoris lesu omnia dicta et facta, leges et instituta, vita et mors declarant. Igitur 
quantumvis pravitate naturae et morum longe trahamur alio, curramus oportet ad pro- 
positum nobis certamen armati et parati eodem animo eisdemque armis, quibus Ille, qui 
proposito sibi gaudio sustinuit crucem *). Proptereaque hoc primum videant homines atque 
intelligant quam sit a professione christiani nominis alienum persequi, uti mos est, 
cuiusquemodi voluptates, horrere comites virtutis labores, nihilque recursare sibi, quod 
sensibus suaviter delicateque blandiatur. Qui sunt Christi, carnem. suam crucifixerunt cum 
vitiis et concupiscentiis): ita ut consequens sit, Christi non esse, in quibus non exercita- 
tio sit consuetudoque patiendi cum aspernatione mollium et delicatarum voluptatum. 
Revixit enim homo infinita Dei bonitate in spem bonorum immortalium, unde exciderat, 
sed ea consequi non potest, nisi ipsis Christi vestigiis ingredi conetur, et cogitatione 
exemplorum eius mentem suam moresque conformet. Itaque non consilium, sed officium 
neque eorum dumtaxat, qui perfectius vitae optaverint genus, sed plane omnium est, 
mortificationem lesu in corpore quemque suo circumferre?. — Ipsa naturae lex, quae 

iubet hominem cum virtute vivere, qui secus posset salva consistere? Deletur enim sacro 
baptismate peccatum, qnod est nascendo contractum, sed stirpes distortae ac pravae, 
quas peccatum insevit, nequaquam tolluntur. Pars hominis ea, quae expers rationis est, 
etsi resistentibus viriliterque per Iesu Christi gratiam repugnantibus nocere non possit, 
tamen cum ratione de imperio pugnat, omnem animi statum perturbat, voluntatemque 
tyrannice a virtute detorquet. tanta vi, ut nec vitia fugere nec officia servare sine quo- 
tidiana dimicatione possimus. Manere autem in baptizatis concupiscentiam vel fomitem, 
haec sancta synodus fatetur ac sentit, quae cum ad agonem relicta sit, nocere mom consen- 
tientibus, sed viriliter per Iesu Christi gratiam repugnantibus non valet; quinimo qui legi- 
time certaverit coronabitur '), — Est in hoc certamine gradus fortitudinis, quo virtus non 
perveniat nisi excellens, eorum videlicet, qui in profligandis motibus a ratione aversis 
eo usque profecerunt, ut caelestem in terris vitam agere propemodum videantur. Esto, 
paucorum sit tanta praestantia: sed, quod ipsa philosophia veterum praecipiebat, domi- 
tas habere cupiditates nemo non debet: idque ii maiore etiam studio, quibus rerum 
mortalium quotidianus usus irritamenta maiora suppeditat: nisi qui stulte putet, minus 
esse vigilandum ubi praesentius imminet discrimen, aut, qui gravius aegrotant, eos minus 
egere medicina. — Is vero, qui in eiusmodi conflictu suscipitur, labor magnis compen- 
satur, praeter caelestia atque immortalia, bonis: in primis quod isto modo, sedata por- 
turbatione partium, plurimum restituitur naturae de dignitate pristina. Hac enim lege 
est atque hoc ordine generatus homo, ut animus imperaret corpori, appetitus mente con- 
silioque regerentur: eoque fit, ut non dedere se pessimis dominis cupiditatibus, praestan- 
tissima sit maximeque optanda libertas. — Praeterea in ipsa humani generis societate 
non apparet quid expectari ab homine sine hae animi affectione possit. Utrumne futurus 
est ad bene merendum propensus, qui facienda, fugienda, metiri amore sui consucverit? 
Non magnanimus quisquam esse potest, non beneficus, non misericors, non abstinens, 
qui non se ipse vincere didicerit, atque humana omnia prae virtute contemnere. — Nec 
silebimus, id omnino videri divino provisum consilio, ut nulla afferri salus hominibus, 
nisi cum contentione et dolore queat. Revera si Deus liberationem culpae et errati 
veniam hominum generi dedit, hac lege dedit, ut Unigenitus suus poenas sibi debitas 
iustasque persolveret. Iustitiaeque divinae cum Iesus Christus satisfacere alia atque alia 
ratione potuisset, maluit tamen per summos cruciatus profusa vita satisfacere. Atque ita 
alumnis ae sectatoribus suis hanc legem imposuit suo cruore sancitam, ut eorum esset 
vita cum morum ac temporum vitiis perpetua certatio. Quid Apostolos ad imbuendum 
veritate mundum fecit invictos, quid martyres innumerabiles in fidei christianae cruento 
testimonio roboravit, nisi affectio animi illi legi obtemperans sine timore? Nec alia via 
ire perrexerunt, quotquot curae fuit vivere more christiano, sibique virtute consulere : 
neque igitur alia nobis eundum, si consultum saluti volumus vel nostrae singulorum, 
vel communi. Itaque, dominante procacitate libidinum, tueri se quemque viriliter ne- 
cesse est a blandimentis luxuriae: eumque passim sit in fruendis opibus et copiis tam 
insolens ostentatio, muniendus animus est contra divitiarum sumptuosas illecebras, ne 

his inhians animus, quae appellantur bona, quae nec satiare eum possunt, ae brevi sunt 
dilapsura, thesaurum amittat non deficientem in caelis. Denique illud etiam dolendum, 
quod opiniones atque exempla perniciosa tanto opere ad molliendos animos valuerent, 
ut plurimos iam prope pudeat nominis vitaeque christianae: quod quidem aut perditae 
nequitiae est, aut segnitiae inertissimae. Utrumque detestabile, utrumque tale, ut nullum 
homini malum maius. Quaenam enim reliqua saius esset, aut qua spe niterentur homi- 
nes, si gloriari in nomine Iesu Christi desierint, si vitam ex praeceptis evangelicis con- 
Stanter aperteque agere recusarint? Vulgo queruntur viris fortibus sterile saeculur. 
Revocentur christiani mores; simul erit gravitas et constantia ingeniis restituta. 

Sed tantorum magnitudini varietatique officiorum virtus hominum par esse sola 
non potest. Quo modo corpori, ut alatur, panem quotidianum, sic animae, ut ad virtu- 
tem confirmetur, nervos atque robur impetrare divinitus necesse est. Quare communis 
ila conditio lexque vitae, quam in perpetua quadam diximus dimicatione consistere, 
obsecrandi Deum habet adiunctam necessitatem, Etenim, quod est vere ab Augustino 
venusteque dictum, transcendit pia precatio intervalla mundi, divinamque devocat a caelo 
misericordiam. Contra cupiditatum turbidos motus, contra malorum daemonum insidias, 
ne circumventi in fraudem inducamur, adiumenta petere atque auxilia caelessia iubemur 
oraculo divino, orate ut non intretis im tentationem). Quanto id necessarium magis, si 
utilem dare operam alienae quoque saluti volumus? Christus Dominus, unigenitus Fi- 
lius Dei, fons omnis gratiae et virtutis, quod verbis praecepit, ipse prior demonstravit 
exemplo: erat pernoctans in oratione Dei*): sacrificioque proximus prolixius orabat“). — 
Profecto louge minus esset naturae extimescenda fragilitas, nec languore mores desidia- 
que diffluerent, si divinum istud praeceptum -minus iaceret incuria ac prope fastidio 
intermissum. Est enim exorabilis Deus, gratificari vult hominibus, aperte pollicitus, sua 
se munera large copioseque petentibus daturum. Quin etiam invitat ipsemet petere, ac 
fere lacessit amantissimis verbis: ego dico vobis, petite et dabitur vobis, quaerite et invenietis 
pulsate et aperietur vobis'). Quod ut confidenter ac familialiter facere ne vereamur, 
maiestatem numinis sui similitudine atque imagine temperat parentis suavissinzi cui nihil 
potius, quam caritas liberorum. Si ergo vos, cum sitis mali, nostis bona data dave filiis 
vestris, quanto magis Pater vester, qui in caelis est, dabit bona petentibus se?*. — Quae 
qui cogitaverit, non nimium mirabitur si efficientia precum humanarum Ioanni quidem 
Chrysostomo videatur tanta, ut cum ipsa potentia Dei comparari ilam putet posse. 
Propterea quod sicut Deus universitatem rerum verbo creavit, sic homo impetrat, orando, 
quae velit. Nihil est rite adhibitis precibus impetrabilius, quia insunt in eis quaedam 
velut moventia, quibus placari se Deus atque exorari facile patiatur. Nam inter oran- 
dum sevocamus ab rebus mortalibus animum, atque unius Dei cogitatione suspensi, con- 
Scientia tenemur infirmitatis humanae: ob eamque rem in bonitate et amplexu parentis 
nostri acquiescimus, in virtute conditoris perfugium quaerimus. Adire insistimus auctorem 
omnium bonorum, tamquam spectari ab eo velimus aegrum animum, imbecillas vires, 
inopiam nostram: plenique spe, tutelam atque opem eius imploramus, qui aegrotationum 


1) Matth. XXVI, 41. — ?) Luc. VI, 12, — 5) Luc. XXH, 43. — *) Luc, XI, 9, — ?) Matth. VII, 11. 


10 


medicinam, infirmitatis miseriaeque solatia praebere solus potest. Tali habitu animi mo- 
deste de se, ut oportet, submisseque iudicantis, mire flecitur Deus ad clementiam, quia 
quemadmodum superbis resistit, ita humilibus dat gratiam"). — Sancta igitur sit apud 
ommes consuetudo precandi: mens, animus, vox precentur: unaque simul ratio vivendi 
consentiat, ut videlicet per legum divinarum custodiam perennis ad Deum ascensus vita 
nostra videntur. 

Quemadmodum virtutes ceterae, ita haec etiam, de qua loquimur, gignitur et 
sustentatur fide divina. Deus enim auctor est, quae sint homini vera atque unice per 
se expetenda bona: itemque infinitam Dei bonitatem, et Iesu redemptoris merita eodem 
auctore cognovimus. Sed vicissim pia precandi consuetudine nihil est ad alendam 
augendamque fidem aptius. Cuius quidem virtutis, in plerisque debilitatae, in multis 
extinctae, apparet quanta sit hoc tempore necessitas. Illa enim est maxime, unde non 
modo vitae privatorum petenda correctio est, sed etiam carum rerum iudicium expec- 
tandum, quarum conflictio quietas et securas esse civitates ncn sinit. Si aestuat multi- 
tudo immodicae libertatis siti, si erumpunt undique proletariorum minaces fremitus, si 
inhumana beatiorum cupiditas numquam se satis consecutam putat, et si quae sunt alia 
generis eiusdem incommoda, his profecto, quod alias uberius exposuimus, nihil subvenire 
melius aut certius, quam fides christiana, potest. 

Locus admonet, ad vos cogitationem orationemque convertere, quotquot Deus ad 
sua dispensanda mysteria, collata divinitus potestate, adiutores adscivit. Si caussae inda- 
gantur privatae publicaequa salutis, dubitandum non est, vitam moresque clericorum 
posse plurimum iu utramque partem. — Meminerint, igitur, se lucem mundi a lesu Chri- 
sto appellatos, quod luminis instar universum orbem illustrantis, sacerdotis animam splen- 
descere oportet"). Lumen doctrinae, neque illud vulgare, in sacerdote requiritur, quia 
muneris eius est implere sapientia ceteros, evellere errores, ducem esse multitudini per 
itinera vitae ancipitia et lubrica. In primis autem vitae innocentiam comitem doctrina 
desiderat, praesertim quod in emendatione hominum longe plus exemplo, quam perora- 
tione proficitur. Luceat lw» vestra coram hominibus, ut videant opera vestra bona?*). Cuius 
divinae sententiae ea profecto vis est, talem esse in sacerdotibus perfectionem oportere 
absolutionemque virtutis, ut se tamquam speculum praebere intuentibus queant. Nihil 
est, quod alios magis ad pietatem et Dei cultum assidue instruat, quam eorum vita et exem- 
plum, qui se divino ministerio dedicarunt: cum enim a rebus saeculi in altiorem sublati 
locum conspiciantur, in eos tamquam in speculum reliqui oculos coniiciunt, ex eisque sumunt, 
quod imitentur *). Quare si omnes homines caveant vigilanter oportet, ne ad vitiorum 
scopulos adhaerescant, neu consectentur res caducas appetitione nimia, apparet quanto 
id efficere sacerdotes religiosius et constantius debeant. — Nisi quod nee satis est non 
servire cupiditatibus: illud etiam sanctitudo dignitatis postulat ut sibimetipsis acriter 
imperare assuescant, itemque omnes animi vires, praesertim intelligentiam ae volunta- 
tem, quae summum in homine obtinent locum, in obsequium Christi cogere. Qui relin- 
quere universa disponis, te quoque inter relinquenda connumerare memento, imo maxime et 


1) I Petr. V, 5. — *) S. Io. Chrysost. De Sac. 1, 3. c. 1. — *) Matth. V, 16. — *) Conc, Trid, Sess. 
XXII, c. 1, de Ref. 

principaliter abnega temetipsum). Soluto ac libero ab omni cupidine animo, tum denique 
alacre et generosum studium concipient salutis alienae, sine quo nec satis consulerent 
suae. Unus erit de subditis quaestus, una pompa, unaque voluptas, si quomodo possent pa- 
rare plebem perfectam. Id omnibus satagent etiam multa contritione cordis et corporis, in 
labore et aerumna, in fame et siti, in frigore et nuditate?). Cuiusmodi virtutem semper 
experrectam et ad ardua quaelibet, proximorum gratia, impavidam mire fovet et corro- 
bat bonorum caelestium contemplatio frequens. In qua sane quanto plus posuerint ope- 
rae, tanto liquidius magnitudinem munerum sacerdotalium et excellentiam et sanctitatem 
intelligent. Iudicabunt illud quam sit miserum, tot homines per Iesum Christum redem- 
ptos, ruere tamen in interitum sempiternum: divinaeque cogitatione naturae in amorem 
Dei et intendent sese vehementius et ceteros excitabunt. 

Est eiusmodi cursus ad salutem communem certissimus. In quo tamen magno- 
pere cavendum, ne qui magnitudine difficultatum terreatur, aut propter diuturnitatem 
malorum de sanatione desperet. Dei aequissima immutabilisque iustitia et recte factis 
praemia reservat et supplicia peccatis. Gentes vero et nationes, quoniam ultra mortalis 
aevi spatium propagari non possunt, debitam factis mercedem ferant in terris necesse 
est. Utique non est novum, successus prosperos peccanti civitati contingere: idque 
iusto Dei consilio, qui actiones laudabiles, neque enim ost ulla gens omni laude vacans 
eiusmodi beneficiorum genere interdum remuneratur: quod in populo romano iudicat 
Augustinus contigisse. Rata tamen lex eSt, ad prosperam fortunam omnino plurimum 
interesse quemadmodum publice virtus, ac nominatim ea, quae parens est ceterarum, 
iustitia colatur. Justitia elevat gentem: miseros autem facit populos peccatum). — Nihil 
attinet considerationem hoc loco intendere in vietricia facinora: nec exquirere, ullane 
imperia, salvis rebus suis et ad voluntatem fluentibus, gerant tamen velut in imis visce- 
ribus inclusum semen miseriarum. Unam rem intelligi volumus, cuius rei plena est 
exemplorum historia, iniuste facta aliquando esse luenda, eoque gravius, quo fuerint 
diuturniora delicta. Nos quidem magnopere illa Pauli Apóstoli sententia consolatur: 
Omnia enim vestra sunt; vos autem Christi, Christus autem Dei*). Videlicet arcano di- 
vinae providentiae nutu sic rerum mortalium regitur gubernaturque cursus, ut, quae- 
cumque hominibus accidunt, omnia Dei ipsius gloriae asserviant, itemque sint eorum 
saluti, qui lesum Christum vere et ex animo sequuntur conducibilia. Horum vero ma- 
ter et altrix, dnx et custos est Ecclesia: quae idcirco cum Christo sponso suo sicut 
intima atque incommutabili caritate copulatur, ita coniungitur societate certaminum et 
communione victoriae. Nihil igitur anxii Ecclesiae caussa sumus, nec esse possumus: 
sed valde pertimescimus de salute plurimorum, qui, Ecclesia superbe posthabita, errore 
vario in interitum aguntur: angimur earum caussa civitatum, quas spectare cogimur 
aversas a Deo, et summo rerum omnium diserimini stolida securitate indormientes. 
Nihil Ecclesiae par est... Quot Ecclesiam oppugnarunt, ipsique perierunt! , Ecclesia vero 
caelos transcendit. Talis est Ecclesiae magnitudo: vincit impugnata, insidiis appetita supe- 
rat... luctatur nec prosternitur, pugilatu certat nec vincitur"), Neque solum non vincitur 


1) S. Bernard. Declam. c. 1. — ?) Id. Lib: IV, de Consid. c. 2. — 7) Prov. XIV. 34. — 3) I Cor. III, 
22. 23. — 5) S. ló. Chrysost. Or. post Eutrop. captum habita n. 1. 

sed illam, quam perenni haustu a Deo ipso derivat, emendatricem naturae et efficien- 
tem salutis virtutem conservat integram, nec ulla temporum permutatione mutabilem. 
Quae virtus si senescentem vitiis et perditum superstitione mundum divinitus liberavit, 
quidni devium revocabit?  Conticescant aliquando suspiciones ac 'simultates: amotisque 
impedimentis, esto iurium suorum ubique compos Ecclesia, cuius est tueri ac propagare 
parta per Iesum Christum beneficia. Tunc enimvero licebit experiendo cognoscere, quo 
lux Evangelii pertineat, quid virtus Christi redemptoris possit. — Hic annus, qui est in 
exitu, non pauca, ut initio diximus, reviviscentis fidei indicia praetulit. Utinam istius- 
modi velut scintilla crescat in vehementem flammam, quae, absumptis vitiorum radici- 
bus, viam celeriter expediat ad renovandos mores et salutaria capessenda. Nos quidem 
mystico Ecclesiae navigio tam adversa tempestate praepositi, mentem animumque in 
divinum gubernatorem defigimus, qui clavum tenens sedet non visus in puppi. Vides, 
Domine, ut undique eruperint venti, ut mare inhorrescat, magua vi excitatis fluctibus. 
Impera, quaesumus, qui solus potes, et ventis et mari. Redde hominum generi pacem 
veri nominis, quam mundus dare non potest, tranquillitatem ordinis. Scilicet munere 
impulsuque tuo referant sese homines ad ordinem debitum, restituta, ut oportet, pietate 
in Deum, iustitia et caritate in proximos, temperantia in semetipsos, domitis ratione 
cupiditatibus. Adveniat regnum tuum, tibique subesse ac servire ii quoque intelligant 
oportere, qui veritatem et salutem, te procul, vano labore exquirunt. Inest et legibus 
tuis aequitas ac lenitudo paterna: ad easque servandas ultro nobis ipse suppeditas ex- 
peditam virtute tua facultatem. Militia est vita hominis super terram, sed ipse certamen 
inspectas, et adiuvas hominem ut vincat, et deficientem sublevas, et vincentem. coronas '). — 

Atque his sensibus erecto in spem laetam firmamque animo, munerum caelestium 
auspicem et benevolentiae Nostrae testem, vobis, Venerabiles Eratres, et Clero populo- 
que catholico universo Apostolicam Benedictioaem peramantur in Domino impertimus. 


Datum Romae apud S. Petrum ipso die natali D. N. Iesu, An. MDCCCLXXX VIII, 
Pontificatus Nostri Undecimo. 


LEO PP. XIII. 


W Y KA Z 
składek pieniężnych na restauracye Kościoła katedralnego 
w Tarnowie. 


(Ciąg dalszy do Kurrendy V. r. b.). 


Parafie: Biesiadki 6 złr. 67 ct. — Pogorska Wola 2 złr. 80 ct. — Niwiska 2 zlr. 
90 ct. — Paleśnica 3 zlr. — Złota 50 centów w. a. — Góra Ropczycka 2 złr. — Nago- 
szyn 10 złr. — Wietrzychowice 26 złr. — Tuchów 10 zł. 40 et. — Dębica 8 złr. — 


1) Cf. S. Aug. in Ps. 52. 

Ozchów 3 złr. 22 ct.— Podegrodzie 6 zir. 31 ct. — Ostrowy 1 zlr. — Ropczyce 5 zlr.— 
Bolesław 10 zlr. — Szezucin 18 zlr. — Lisiogóra 5 zlr. 3 ct. — Tarnów 6 złr. 70'e ct.— 
Wielogłowy 5 zlr. 18 ct. — Mystków 7 złr. 50 ct. — Cerekiew 6 zlr. — Dembno 4 zlr.— 
Poremba radlna 4 zlr. — Przecław 9 złr. 50 ct. — Borowa 2 złr. — Książnice 3 zlr. 20 ct., 
Zgórsko 10 złr. — Czermin 30 zir. 

Oprócz tych nadesłali: Kolej Karola Ludwika 300 zł. — Wny Józef Paweł 
Reichhardt 25 zi. — X. Wojciech Towarnicki 5 złr. — JWna Stefania Szczepańska, 
właścicielka dóbr Ryglice 25 zl. — Wna Marya Hoborska 10 zł. — NN. 65 cent. — 
Tekla z Dranków Dańcowa, służąca zmarła w szpitalu Tarnowskim 100 złr. (a na 
ołtarz N. M. P. Różańcowej w katedrze osobno 10 złr.) — X. Wojciech Janik 2 złr. — 
Uczniowie IV. klasy szkoły wydziałowej męskiej w Tarnowie, za pośrednictwem swego 
nauczyciela p. Karola Albrechta 1 zlr. 32 ct. — Wny Seweryn Kisielewski 10 złr. 

Tym Rządcom Parafij, którzy dotąd żadnej nie urządzili składki w kościołach 
swoich na rzecz restauracyi katedry Naszej — przypominamy rozporządzenie Nasze 
z dnia 11. stycznia 1889 1. 13, w Kurendzie 11. b. r. ogłoszone. 


Jako wzór gorliwości i troskliwości o chwałę i ozdobę domu Bożego niechaj 
posłuży Zofia Latoszyna, która do kościoła parafialnego w Wietrzychowicach własnym 
kosztem sprawiła 14 obrazów Drogi Krzyżowej, czyli tak zwane Stacye za 384 złr. wa. 


Mutationes inter Venerabilem Clerum 
inde a 1. lunii 1889 usque ad 4 lulii 1889. 


R. Andreas Krok, Coop. in Zegocina, translatus ad Witkowice. 

R. Adalbertus Scisto e Zakliczyn, translocatus ad Zegocina. 

R. Franciscus Lewandowski, e Bolesław ad Słopnice Królewskie. 
R. Andreas Konieczny, e Królówka ad Bolesław. 

R. Stanislaus Starzec, e Szczepanów ad Wielopole. 

R. Valentinus Szczepaniak, e Wielopole ad Krościenko. 

R. Mathaeus Skopiński, e Poremba radlna ad Czchów. 

R. Joannes Mleczko, e Bolesław ad Łącko. 

R. loannes Kozak, e Wietrzychowice ad Niedźwiedź. 

R. Ioannes Hołda, e Niedźwiedź ad Pleśna. 

R. Ignatius Mordarski, ex Ujanowice ad Barcice. 

R. Stephanus Gibel, applicatus qua Coop. II. ad Ryglice. 

R. Valentinus Grochola, e Baranów ad Poremba radlna. 

AR. Antonius Pasiut, Curatus de Piwniczna, decoratus R. et M. 


1) 


1) Anima p. m. Onuphrii Karpiński, Parochi in Korzenna, qui Sacramentis provisus, 

Neoordinati applicati modo sequenti: 


lacobus Bruśnicki, ad Wietrzychowice. 
Stanislaus Czerski, ad Radłów. 

loannes Dróżdż, ad Uszew. 

Valentinus Gawroński, ad Nowy Wiśnicz. 
lacobus Górka, ad Wierzchosławice. 

Leo Gruszowiecki, ad Baranów. 
Stanislaus Karbowski, ad Królówka. 
Adam Kurkiewicz, ad Lubcza. 

Franciscus Łukasiński, ad Ujanowice. 
Stanislaus Pajor, ad Zakliczyn. 
Stanislaus Rzepecki, ad Bolesław. 
Adalbertus Snieznicki, ad Szczepanów. 
Tulianus Trybowski, ad Cerekiew. 
Casimirus Kozak, Ordini Societatis Iesu nomen dedit. 


Piis ad aram precibus commendantur: 


Anima p. m. Blasii Gwiazdoń, Parochi de Wojnicz, qui Stis provisus 
luntatis ultimae dispositione, die 18 Iunii obiit, anno vitae 10, sacerdotii 45, 


Societati precum pro felici morte adscriptus. 


die 1. Iulii mortuus est, anno vitae 77, sacerdotii 48. 


E Consistorio Episcopali. 


Tarnoviae, die 4. Iulii 19889. 


IGNATIUS Stanislaus Walczyński 
Eppus. Scholasticus Cancellarius. 


W drukarni Józefa Styrny w Tarnowie, 1889. Nakładem Kleru Dyecezalnego. 


